open-index/open-wikipedia-markdown huggingface dataset:
Դրախտի այս կողմը

**«Դրախտի այս կողմը»**, Ֆրենսիս Սքոթ Ֆիցջերալդի դասական վեպն է։ Գրվել է 1920 թվականին։

## Սյուժե
Գլխավոր հերոս Էմորի Բլեյնը () սերում է հարուստ ամերիկյան ընտանիքից, որն ունի եվրոպական արմատներ։ Բլեյնը արտասովոր գեղեցիկ և տաղանդավոր է, բայց փառասեր և ինքնասեր է։ Տարբերվում էր ուսման մեջ այնպիսի մեծ հաջողություններով, որ նույնիսկ դասերի ժամանակ փորձում էր վատ պատասխանել։ Սկզբում սպորտում հաջողություն չուներ, բայց այստեղ նա նույնպես հասնում է հաջողությունների՝ իր բազմաթիվ պարապմունքների շնորհիվ։

Արդեն դպրոցական տարիներին աղջիկներից պրծում չկար։ Նրա վրա մեծ ազդեցություն են ունենում նրա մայր Բեաթրիսան՝ քմահաճ կեղծավորը, և մոր ընկեր Դարսին՝ կաթոլիկ քահանան։ Պատանեկության տարիներին Էմորի մոտ ձևավորվել էր կյանքի դոկտրինա. աչքի ընկնել կյանքում, զբաղեցնել իր պատշաճ տեղ սոցիալական սանդուղքի վրա։ Դպրոց ընդունվելուց անմիջապես հետո նա հանդիպում է դժվարությունների. հասակակիցների կողմից բացասական վերաբերմունքի շնորհիվ, սկզբնական շրջանում չունենալով ընկերներ՝ Էմորին իրեն զգում է խորապես դժբախտ և լքված։  Գագաթնակետն է դառնում նրա խոսակցությունը ուսուցչի հետ, ով նրան հրավիրում է իր մոտ, որպեսզի պատմի, թե նրա դասընկերները ինչքան եսասեր են նրան համարում։ Հետագայում կենտրոնանալով սպորտի վրա՝ դպրոցի ֆուտբոլի թմում նա հասնում  նկատելի հաջողությունների, բայց դրանով զբաղվել նրան դրդել էր դասարանցիների շրջանում հեղինակություն ձեռք բերելու ցանկությունը։

Այնուհետև, Փրինսթոնի համալսարան ընդունվելուց հետո, Էմորին դառնում է «Փրինսթոնյան թերթի» խմբագիրը և հասնում է հաջողության։ Բայց հաջողակ կարիերան համալսարանում երկար չի տևում. իր ծուլության պատճառով Բլեյնը չի հանձնում մաթեմատիկայի քննությունը, նրան հեռացնում են խմբագիրների խորհրդից, և նա կորցնում է իր դիրքը հասարակության մեջ։ Քոլեջից անմիջապես հետո նա իր համակուրսեցիների հետ գնում է պատերազմ։ Վերադարձից հետո նա սիրահարվում է իր ընկերոջ քրոջը՝ Ռոզալինդա Կոնեջին։ Դա նրա միակ իսկական սերն էր, սակայն նրա սիրելին, չնայած նրան շատ էր սիրում, չի ցանկանում ամուսնանալ այդ ժամանակ աղքատացած Էմորիի հետ։ Այդ ժամանակվանից Էմորիին սկսում են հետևել անհաջողությունները։ Նա աղքատանում է և սկսում է մտածել սոցիալական արդարության մասին։ Նա կարծում է, որ «բոլոր երեխաները... սկզբում պետք է ունեն հավասար հնաիավորություններ» և 1917 թվականի հեղափոխությունը նա համարում է «հետաքրքիր փորձարկում»։

## Թևավոր խոսքեր
Դրախտի այս կողմում իմաստությունը վատ հենարան է։ (Ռուպերտ Բրուկ)

Իրենց սխալները մարդիկ անվանում են փորձ։

## Գրականություն
*
*

Կատեգորիա:1920 վեպեր
Կատեգորիա:Մոդեռնիզմի գրական ստեղծագործություններ
Կատեգորիա:Ֆրենսիս Սքոթ Ֆիցջերալդի վեպեր
Կատեգորիա:1920 թվականի ամերիկյան վեպեր
Ղոմի նահանգ

մինի

**Ղոմ օսթան** (), օսթան (նահանգ) Իրանի Իսլամական Հանրապետութան կենտրոնական մասում, Իրանի 31 օսթաններից մեկը։ Հյուսիսից սահմանակից է Թեհրան, արևելքից` Սեմնան, հարավից` Սպահան, արևմուտքից` Մարքազի (կենտրոնական) օսթաններին։ Օսթանի տարածքը կազմում է , բնակչությունը վերջին մարդահամարի տվյալներով` ։ Վարչական կենտրոնը Ղոմ քաղաքն է։

Օսթանը ձևավորվել է 1995 թվականին՝ Թեհրան օսթանի հարավային շրջանների անջատման արդյունքում։ 2014 թվականից օսթանը մասն է կազմում Իրանի 1-ին տարածաշրջանի, որի կենտրոնն է Թեհրանը։

## Աշխարհագրություն
Կլիման անապատային է և կիսաանապատային։ Տեղումների քանակը սակավ է։ Շրջանը բարենպաստ չէ գյուղատնտեսության համար, հատկապես աղի լճերի մերձակայքում։ Շրջանում կա երկու խոշոր աղի լիճ` Հաուզե Սուլթան և Նամաք։

## Բնակչություն
2006 թվականի մարդահամարի տվյալներով օսթանի բնակչությունը կազմում էր 1 036 714 մարդ` 262 313 տնային տնտեսություններում։ 2011 թվականի մարդահամարը հաշվառել էր 1 151 672, որոնք ապրում էին 320 977 տնտեսություններում։ Ըստ վերջին` 2016 թվականի մարդահամարի տվյալների` բնակչությունը կազմում էր արդեն 1 292 283 մարդ` 383 532 տնտեսություններում։

Տասը հազարից ավել բնակչություն ունեցող քաղաքներն են Ղոմը (բնակչությունը 2016 թվականի դրությամբ` 1 201 158 մարդ) և Ղանավաթը (11 667 մարդ)։ Ընդհանուր առմամբ 2016 թվականի դրությամբ քաղաքներում ապրում էր 1 229 964 մարդ կամ օսթանի բնակչության 95,2%-ը։

## Վարչական բաժանում
Ղոմ օսթանը բաժանված է 3 շահրեստանների (գավառների).
400px

## Ծանոթագրություններ

Կատեգորիա:Իրանի աշխարհագրություն
Կատեգորիա:Իրանի նահանգներ
Կատեգորիա:Ղոմի նահանգ
Սև դրոշներ

thumb|250px|Տարբեր շարժումների սև դրոշները «Ազատ համացանցի համար» հանրահավաքի ժամանակ, 2013 թվական հուլիսի 28, Մոսկվա

*Այս հոդվածը համարվում է դրոշների ցանկ, որոնք կիոսով չափ կամ ամբողջովին սև են:*

## Պատմության մեջ
thumb|250px|Հասարակ սև դրոշ. Աֆղանստանի էմիրության դրոշը 1880-1901 թվականներին
* Սև դրոշը («Մարգարեի սև դրոշը») օգտագործել է Մուհամմադ մարգարեն, որպես նոր կրոնի՝ իսլամի խորհրդանիշ։ Հետագայում այն օգտագործվել է որպես Աբբասյան խալիֆայության խորհրդանիշ։ Նաև հաստատվել է, որ դրոշը  այն բանակի դրոշն է, որը պայքարելու է Դադջալի դեմ։
* 16-րդ դարում, Եվրոպայի քրիստոնեական պատերազմի ժամանակ սև դրոշը օգտագործվել է ապստամբ քրիստոնյաների կողմից։
* 1861-1865 թվականներին տեղի ունեցած Ամերիկայի քաղաքացիական պատերազմի ժամանակ սև դրոշը բարձրացրել են Ամերիկայի նահանգների կոնֆեդերատիվ զորքերի մի քանի անկանոն մասերը, որպես նշան նրա, որ նրանք չեն պատրաստվում ո՛չ տալ, ո՛չ էլ ներում խնդրել՝ հակադրվելով Կապիտուլյացիայի սպիտակ դրոշին։
* Անարխիստների սև դրոշը համարվում է այդ շարժման խորհրդանիշը 1880-ական թվականներին։ Անարխիստները օգտագործում են թե՛ հասարակ սև դրոշը, թե՛ սև դրոշը «A շրջանի մեջ» նշանի հետ, որը համարվում է հղում դեպի Պիեռ Ժոզեֆ Պրուդոնի հայտնի ասացվածքը, որ անիշխանությունը () կարգի մայրն է ():
* Սև դրոշը ամբողջությամբ եղել է Աֆղանստանի դրոշը 1880-1901 թվականներին (*տես՝  [[Աֆղանստանի դրոշ]]*)
* Երկրորդ համաշխարհային պատերազմում Նացիստական Գերմանիայի անձնատուր լինելուց հետո գերմանական սուզանավերին հրամայել են բարձրացնել սև դրոշ, ժամանել համախոհների նավահանգիստներ և հանձնվել։

## Հասարակության մեջ

* Արևմտյան աշխարհում սև դրոշը հաճախ ասոցացվում է հուղարկավորության հետ, մասնավորապես, երբ հայտարարվում է պետական կամ ազգային սուգ։
* Նախկին Հարավսլավիայում հասարակ սև դրոշը համարվում է սգո դրոշ։ Այն կախվում է մահացածի տան մոտ մահվանից հետո 40 օր շարունակ։
* «Սև դրոշը» համարվում է հոմանիշ «Ուրախ Ռոջեր»-ի համար՝ գանգի և նրա տակ խաչված ոսկորների համար, որոնք տեղադրվում է սև դաշտում և կապվում ծովահենության հետ։
* Սև դրոշը համարվում է Նետուրեյ կարտո խմբի, սիոնականության ու մասնավորապես Իսրայելի պետության գոյության դեմ հանդիսացող հուդայական կրոնական համայնքի խորհրդանիշը։ Այն կախվում է որպես Իսրայելի պետության ստեղծման սգո նշան, հիմնականում կախվում է Իսրայելի անկախության օրը։
* Շվեդիայի ծովահեն կուսակցությունը օգտագործում է սև դրոշ, որպես խորհրդանից, որը իր ձևով հիշեցնում է «P» () տառը։

## Որպես ազդանշան

* Սև դրոշը օգտագործվում է որպես մրցարշավի դրոշ, որը կանչում է վարորդին գազալցման և վերանորգման կայան։
* Առագաստանավային մրցավազքում, երբ ցույց են տալիս սև դրոշ «նախապատրաստական» ազդանշանի հետ, նավը, որը գտնվում է մեկնարկային գծից դուրս, վերջին րոպեների ընթացքում՝ «սկսել, բաց է» ազդանշանից առաջ, անմիջապես որակազրկվում է, առանց քննարկման։
* Մրցավազքերի մի քանի տեսակներում, սև դրոշը օգտագործվում է մրցույթի մասնակիցներին որակազրկելու կամ այլ նախազգուշացումների համար (ինչպիսիք են պարտադիր փիթ-ստոպը NASCAR-ում)։
## Տես նաև
* Կարմիր դրոշ
* Դեղին դրոշ
* Կանաչ դրոշ
* Կապույտ դրոշ
* Բոննի Բլյուի դրոշ
* Սպիտակ դրոշ
* Մրցարշավային դրոշ
* Ծիածանի դրոշ

## Ծանոթագրություններ

Կատեգորիա:Խորհրդանիշներ
Ագրիջենտո (գավառ)

**Ագրիջենտո** (, ), գավառ Իտալիայի Սիցիլիա մարզում։ Մայրաքաղաքը Ագրիջենտոն է։ Տարածքը կազմում է 3042 կմ2, բնակչությունը՝ 459912 մարդ (2012 թ.)։ Գավառն ունի 43 կոմունա։

Ագրիջենտո գավառը գտնվում է Սիցիլիա կղզու հարավ-արևմուտքում և սահման ունի Միջերկրական ծովի հետ։ Գավառի կազմի մեջ են մտնում նաև Պելագյան կղզիները` Լամպեդուզան, Լինոզան և Լամպիոնեն։

thumb|Տաճարների հովտի հնէաբանական և լանդշաֆտային պարկ (սխեմա)

Ագրիջեմտո գավառը և նույնանուն քաղաքն իրենց անվանումները ստացել են 1927 թվականին։ Նախկինում Ագրիջենտո քաղաքի տեղում եղել է հնամենի Ակրագաս քաղաքը, որն իրենից հետո թողել է բազմաթիվ տաճարներ և եկեղեցիներ։

Գավառի տեսարժան վայրերն են հանդիսանում Տաճարների հովիտը, մայր տաճարը, Սուրբ Հոգու աբատությունը, Սուրբ Մարիա, Սուրբ Լորենցո և Սուրբ Դոմինիկա եկեղեցիները։

## Պատկերասրահ

Պատկեր:Agrigento-Tempio della Concordia01.JPG|Համաձայնության տաճարը()
Պատկեր:Agrigent BW 2012-10-07 12-24-45.JPG|Յուպիտերի տաճարը()
Պատկեր:AgrigentoTemples-pjt2.jpg|Հերկուլեսի տաճարի ավերակները()
Պատկեր:Agrigento Ekklesiaterion.jpg|Հունական թատրոն
Պատկեր:In Agrigento Valley of the Temples.jpg|Զևսի տաճարի ավերակները


## Ծանոթագրություններ

## Գրականություն
* Сицилия. Земля вулканов и храмов / А. Г. Москвин. — : Вече, 2010. — С.70—110 — (Исторический путеводитель) ISBN 978-5-9533-4307-7

Կատեգորիա:Իտալիայի գավառներ
Իոսիֆ Բաշկո

**Իոսիֆ Բաշկո** (, ), ռուսական, խորհրդային և լատվիական բանակի ռազմական գործիչ։ Օդաչու։ Ռուսական կայսերական բանակի գնդապետ և լատվիական բանակի գեներալ, «Կիևյան Իլյա Մուրոմեց» ռմբակոծիչների և «Կարմիր ЭВК»-ի հրամանատար։

Լատվիայի Ռազմաօդային ուժերի հրամանատար, գրանցված է լավագույն օդաչուների Ոսկե գրքում։ Ավիացիայի վերաբերյալ լատիշերեն առաջին գրքի հեղինակ։

## Կենսագրություն
Իոսիֆ Բաշկոն ծնվել է Վիտեբսկի նահանգի Դվինի գավառի Յասմույժսկի շրջանի Կաստիր գյուղում (ժամանակակից Լատվիայի տարածքում Ռիեբինսկի մարզի Ռուշոնի շրջան), բելառուս գյուղացի կաթոլիկի ընտանիքում։ Ավարտել է Նիկոլաևի ինժեներական ուսումնարանը և Սպայական օդագնացության դպրոցը։ 1914 թվականի հոկտեմբերին գործուղվել է «Իլյա Մուրոմեց» օդանավային էսկադրա, որտեղ օդանավի հրամանատարի օգնականից հասնում է մինչև մարտական ջոկատի հրամանատարի պաշտոնին։ Ռուսական կայսերական բանակում ծառայության ընթացքում ստացել է գնդապետի կոչում։

1917 թվականի հունվարին, վարելով «Իլյա Մուրոմեց» օդանավը, սահմանում է համաշխարհային ռեկորդ, բարձրանալով մինչև 5200 մետր։ Վերելքը դադարեցվում է անձնակազմի սուր թթվածնային քաղցի պատճառով։ Կամավոր մտնում է Կարմիր բանակ, 3-րդ մարտական ջոկատի ընդհանուր ժողովում հաստատվում է  մարտական ջոկատի պետ, միաժամանակ ընտրվում է  «Իլյա Մուրոմեց-Կիևյան» օդանավի հրամանատար։ 1918 թվականին  «մուրոմեց»-ով փախչում է լեհական գերությունից։ 1918 թվականի հունիսի 1-ին  Բանվորա-գյուղացիական Կարմիր բանակի Գլխավոր հրամանատարությունը հրաման է արձակում «Հին ռուսական էսկադրայի բազայի վրա «Իլյա Մուրոմեց» օդանավի էսկադրայի վերստեղծման վերաբերյալ»։ 1918 թվականի հուլիսի 8-ին էսկադրայի հրամանատար է նշանակվում Բաշկոն։

1921 թվականի մայիսին Բաշկոին  ազատում են Կարմիր բանակից, և նա վերադառնում է հայրենիք։ Շուտով նրան ընդունում են ծառայության լատվիական բանակում։ 1938 թվականի փետրվարի 18-ին նշանակվում է լատվիական ավիացիայի պետ։ 1940 թվականի մայիսի 10-ին ստանում է գեներալի կոչում, օգոստոսի 13-ին ազատվում է ծառայությունից «հիվանդության պատճառով»։ Բնակվում է Յասմույժսկի իր կալվածքում։ 1943 թվականին ավիացիոն վթարներից ստացած բազմաթիվ վնասվածքներից և վերքերից մասնակիորեն կորցնում է տեսողությունը։

Հուշեր է գրել Առաջին համաշխարհայի պատերազմի մասին, որը հրատարակվում է Լատվիայում 1939 թվականին «Թշնամու հողի վրա» վերնագրով։ Բաշկովի հուշերը ռուսերեն չեն հրատարակվել։

## Հրատարակություններ
* «Aviācijas taktika»
* «Aviācijas darbība piemēros»
* «Latviešu konversācijas vārdnīca» (раздел авиации)
* «Ātruma grafika»

## Գրականություն
* М. Л. Дольников, М. Л. Дольникова. Икары российского неба.

## Ծանոթագրություններ

## Արտաքին հղումներ
* БАШКО Иосиф Станиславович - биография на Retroplan.ru
* биография (англ) 
* биография (лат.)
* Ģenerālis no Latgales

Կատեգորիա:Առաջին համաշխարհային պատերազմի մասնակիցներ
Կատեգորիա:Խորհրդային ռազմական գործիչներ
Կատեգորիա:Ռուս օդաչուներ
Կատեգորիա:Ռուսաստանի քաղաքացիական պատերազմի մասնակիցներ
Կատեգորիա:Սուրբ Ստանիսլավի 2-րդ աստիճանի շքանշանի ասպետներ
Կատեգորիա:Սուրբ Ստանիսլավի 3-րդ աստիճանի շքանշանի ասպետներ
Լադո Ասաթիանիի փողոց (Թբիլիսի)

**Լադո Ասաթիանիի փողոց** (), փողոց Վրաստանի մայրաքաղաք Թբիլիսիի Հին Թբիլիսի շրջանում՝ Սոլոլակ բլրի ստորոտում։ Սկսվում է Երուսաղեմի փողոցից և ավարտվում Ամագլեբա ու Կոջորի փողոցների հատման վայրում։

## Պատմություն
Փողոցն իր ներկա անվանումը ստացել է ի պատիվ վրացի գրող Լադո Ասաթիանիի 1991 թվականին։ Նախկինում բազմիցս փոխվել է փողոցի անունը։ 1841 թվականին կոչվել է Այգեգործական, 1843 թվականին՝ Բարսեղ Բեհբության, 1922 թվականին՝ Ֆրիդրիխ Էնգելս, 1923 թվականին՝ Իոսիֆ Իվանիձե։

Լադո Ասաթիանիի փողոցում տարբեր տարիների բնակվել են հայտնի և ազդեցիկ անձինք, որոնց մեծ մասը հայեր են եղել։

Ասաթիանի փողոցում է գտնվել նախկին Մանթաշյանի առևտրային ուսումնարանը, որը  խորհրդային տարիներին գործարկվել է որպես թիվ 43 դպրոցը, որտեղ սովորել և ավարտել են մշակույթի ազդեցիկ և հայտնի գործիչներ Միքայել Թարվերդյանը, Էդուարդ Խաղագորտյանը, Լև Կուլիջանյանը,  Եվգենի Բաշինջաղյանը, Թելման Զուրաբյանը, Թադևոս Ավետի Բարխուդարյանը, Գրիգորի Բեժանովը, Ա. Տեր-Գրիգորյանը, Ա. Մուրադյանը և ուրիշներ։

### Տեսարժան վայրեր
Թիվ 22 տուն - պատկանել է Բեհբությանին։

Թիվ 27 տուն (ճարտարապետ Կ.Ա.Սարգսյան)- պատկանել է Մ.Քալանթարյանին։

Թիվ 50 տուն (1910-1911, ճարտարապետ Ղազար Սարգսյան) - Մանթաշյանի առևտրային ուսումնարան։

Թիվ 28 տուն - ազնվական կուսյերի խորհրդի շենք։

Թիվ 30 տուն - այստեղ էին բնակվում սիմենսները։

Թիվ 32 — այս հասցեում է գտնվում վրացականացված հայկական առաքելական Կուսանաց Սուրբ Ստեփանոս եկեղեցին։

1909—1914 թվականներին Սոլոլակի բլրի մեջ թունել է փորվել, որը դարձել է դեպի բուսաբանական այգի տանող երկրորդ ճանապարհ։ Ինժեներն է եղել Կ.Խատիսյանը (Բրայլովսկու հետ համատեղ)։ Թունելը գործել է մինչև 2004 թվականը։ Փակվելուց հետո վերափոխվել է գիշերային ակումբի։

## Պատկերասրահ

## Գրականություն
*Т. Р. Квирквелия* Архитектура Тбилиси. М.: Стройиздат, 1985

## Ծանոթագրություններ

## Արտաքին հղումներ
Прогулка по Сололаки. Тбилиси. Улица Ладо Асатиани 

Կատեգորիա:Թբիլիսիի փողոցներ
Հայաստանի Հանրապետության Ազգային ժողովի շենք

**Հայաստանի Հանրապետության Ազգային ժողովի շենք**, Մարշալ Բաղրամյան պողոտա, 19 հասցեում գտնվող շենք Երևանում։ Խորհրդային տարիներին շենքում տեղակայված էր Հայաստանի կոմունիստական կուսակցության կենտրոնական կոմիտեն։ Ազգային ժողովի այգին 2018 թվականի հոկտեմբերի 3-ից Նիկոլ Փաշինյանի որոշմամբ բացվել էր այցելուների համար, սակայն կարճ ժամանակ անց այն կրկին փակվեց։ 

Ըստ բրիտանական «The Independent» պարբերականի 2019 թվականի հրապարակման՝ ՀՀ ԱԺ շենքը մտնում է աշխարհի երկրների օրենսդիր մարմինների ամենագեղեցիկ շենքերի թոփ 10-յակում։

## Պատմություն
Շենքի նախագծումը կատարվել է 1947 թվականին, իսկ կառուցման աշխատանքները մեկնարկել են 1948 թվականին և ավարտվել են 1950 թվականին։ Կառուցումից ի վեր և մինչև Հայաստանի անկախացումը շենքը եղել է Հայաստանի կոմունիստական կուսակցության Կենտրոնական կոմիտեի նստավայրը։ 1991 թվականի մայիսի 1-ին Հայաստանի Հանրապետության Նախարարների խորհուրդը ընդունել է «ՀԿԿ Կենտկոմի նախկինում զբաղեցրած շենքը Հայաստանի Հանրապետության Գերագույն խորհրդին հատկացնելու մասին» հ. 314 որոշումը, համաձայն որի ՀՀ Գերագույն խորհրդին է հանձնվել ՀԿԿ Կենտկոմի զբաղեցրած շենքը։ 1991 թվականի մայիսին ՀՀ Գերագույն խորհուրդը տեղափոխվել է այս շենք։

## Պատկերասրահ

Building of National Assmebly of Armenia, birds eye view.jpg|Ազգային ժողովի շենքը՝ թռչնի բարձրությունից
Building of National Assmebly of Armenia, facade of main building shot from drone.jpg|Ազգային ժողվի շենքի ֆասադը


## Ծանոթագրություններ

Կատեգորիա:1950 կառուցված վարչական շենքեր
Կատեգորիա:1950 հիմնադրումներ Երևանում
Կատեգորիա:Երևանի շենքեր և կառույցներ
Կատեգորիա:Երևանի վարչական շենքեր
Կատեգորիա:ՀՀ մշակույթի նախարարության հուշարձանների տեղեկատվական շտեմարանի վարչական շենքեր
Շենք

Կատեգորիա:Օրենսդիր մարմինների նստավայրեր
Կատեգորիա:Օրենսդիր մարմինների շենքեր
Աջակցություն վիրավոր զինվորներին և զոհվածների ընտանիքներին

**Աջակցություն վիրավոր զինվորներին և զոհվածների ընտանիքներին**, Հայաստանում գործող քաղաքացիական նախաձեռնություն։

## Նպատակներ
Նախաձեռնության նպատակն է Հայաստանի Հանրապետության և Արցախի Հանրապետության պետական սահմաններին վիրավորված հայ զինվորների կյանքի որակի բարձրացումն է, իրավաբանական խորհրդատվության կազմակերպումը, անհրաժեշտ մարզասարքերի ձեռքբերումը, իրավակիրառ պրակտիկայի խնդիրների լուծումը, ինչպես նաև զինվորների համար մի շարք մրցակցային առավելությունների ստեղծումը։

Նախաձեռնության անդամ Հայկուհի Մինասյանի համաձայն, Հայաստանի Հանրապետությունը ունի ավելի քան 5 հազար զինհաշմանդամ։ Մինասյանի խոսքերով, «զինհաշմանդամություն ունեցող մարդիկ հոգեբանական խնդիրներ են ձեռք բերում` մեկուսացման մեջ գտնվելով։ Բացի այդ, պետությունը զինհաշմանդամի տուն չի մտնում, նրանք բացարձակ անտերության են մատնված»։

## Անդամակցություն
Նախաձեռնության բոլոր անդամները գործում են կամավորական սկզբունքով, վճարելով անդամավճար՝ ամսական 1000 դրամ։

## Տես նաև
* Հաշմանդամությունը Հայաստանում

## Ծանոթագրություններ

## Արտաքին հղումներ
* Նախաձեռնության պաշտոնական էջը Ֆեյսբուքում

Կատեգորիա:Հայաստանի քաղաքացիական նախաձեռնություններ
Կատեգորիա:Հայաստանի իրավապաշտպան կազմակերպություններ
Կատեգորիա:Հայաստանի բարեգործական կազմակերպություններ
Կատեգորիա:Հաշմանդամությունը Հայաստանում
Կատեգորիա:Հաշմանդամության իրավունքների կազմակերպություններ
Յուջին Օ'Նիլ

**Յուջին Գլադսթոն Օ'Նիլ** ( ), ամերիկացի դրամատուրգ, գրականության Նոբելյան մրցանակի 1936 թվականի դափնեկիր, Պուլիցերյան մրցանակի դափնեկիր (1920, 1922, 1928, 1957 (հետմահու))։

## Կենսագրություն

Ծնվել է Նյու Յորքում, Բրոդվեյի հյուրանոցներից մեկի համարում, Էլլա (Քվինլան) Օ'Նիլի և ամերիկյան հայտնի դերասան, իռլանդացի վերաբնակիչ Ջեյմս Օ'Նիլի ընտանիքում։ Սովորել է Նյու Յորքի կաթոլիկ գիշերօթիկ դպրոցում, ապա Նյու Լոնդոնի դպրոցում, որտեղ սիրել է գրականություն ընթերցել։

1902 թվականին ընդունվել է Կոնեկտիկուտի բողոքականների և կաթոլիկների համար նախատեսված գիշերօթիկ դպրոց։ 1906 թվականին ընդունվել է Փրինսթոնի համալսարան, սակայն մեկ տարի անց անհայտ պատճառով թողել է ուսումը։

1909 թվականին հոր կամքին հակառակ ամուսնացել է և ոսկեխույզների հետ մեկնել Հոնդուրաս, իսկ հետո՝ Անգլիա և Արգենտինա, որտեղ թափառաշրջիկ է դարձել, մուրացկանություն արել և չարաշահել ալկոհոլը՝ տառապելով դեպրեսիայով։ Ավելի ուշ աշխատանքի է ընդունվել նավագնացական ընկերությունում։

## Ծանոթագրություններ

## Արտաքին հղումներ
* Eugene O'Neill official website
* Casa Genotta official website
* 
* Eugene O'Neill | PlaybillVault.com 
* Eugene O'Neil Autobiography at the Nobel Foundation
* The Iceman Cometh: A Study Guide
* ''Eugene O'Neill: A Life in Four Acts'' | Robert M. Dowling at Amazon
* Works by Eugene O'Neill at Project Gutenberg Australia
* Eugene O'Neill National Historic Site
* American Experience - Eugene O'Neill: A Documentary Film on PBS 
*  (public domain in Canada)
* Haunted by Eugene O'Neill —Article in *BU Today*, Sept. 29, 2009
* Eugene O’Neill: the sailor, the sickness, the stage from the Museum of the City of New York Collections blog
* Carlotta O'Neill notebook of letters and photographs, 1927-1954

Կատեգորիա:Ամերիկացի դրամատուրգներ
Կատեգորիա:Ամերիկացի գրողներ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Փրինսթոնի համալսարանի շրջանավարտներ
Կատեգորիա:Թոքաբորբից մահացածներ
Կատեգորիա:Պուլիցերյան մրցանակակիրներ
Կատեգորիա:Ամերիկացի սցենարիստներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Տուբերկուլոզից մահացածներ
Կատեգորիա:Ամերիկացիներ իռլանդական սերմամբ
Կատեգորիա:Ամերիկացի նոբելյան մրցանակակիրներ
Կատեգորիա:«Թոնի» մրցանակի դափնեկիրներ
Կատեգորիա:Հարվարդի համալսարանի շրջանավարտներ
Կատեգորիա:Ամերիկյան փիլիսոփայական ընկերության անդամներ
Կատեգորիա:Էքսպրեսիոնիստ դրամատուրգներ
Լամպեդուզա ի Լինոզա

**Լամպեդուզա ի Լինոզա** (, )), կոմունա Իտալիայում, Սիցիլիա մարզի Ագրիջենտո գավառում։

Բնակչությունը կազմում է 6537 մարդ (2013 թ.), բնակչության խտությունը կազմում է 259,2 մարդ/կմ²։ Զբաղեցնում է 25,48 կմ² մակերես տարածք։ Փոստային ինդեքսն է՝ 92010։ Հեռախոսային կոդը՝ 0922։

Կոմունայի կազմի մեջ է մտնում նաև Պելագյան կղզիները` Լամպեդուզան, Լինոզան և անմարդաբնակ Լամպիոնեն։

Բնակավայրի հովանավոր սուրբը Մարիամ Աստվածածինն է։ Բնակավայրի տոնը  նշվում է սեպտեմբերի 22-ին։

## Ժողովրդագրություն
Բնակչության աճը

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:6200
TimeAxis = orientation:vertical
AlignBars = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
 bar:2011 text:2011
PlotData=
 color:barra width:20 align:left
 bar:1861 from:0 till: 998
 bar:1871 from:0 till: 1114
 bar:1881 from:0 till: 1148
 bar:1901 from:0 till: 2204
 bar:1911 from:0 till: 2454
 bar:1921 from:0 till: 2624
 bar:1931 from:0 till: 2948
 bar:1936 from:0 till: 3482
 bar:1951 from:0 till: 4458
 bar:1961 from:0 till: 4811
 bar:1971 from:0 till: 4383
 bar:1981 from:0 till: 4790
 bar:1991 from:0 till: 5624
 bar:2001 from:0 till: 5725
 bar:2011 from:0 till: 6105
PlotData=
 bar:1861 at: 998 fontsize:S text: 998 shift:(-8,5)
 bar:1871 at: 1114 fontsize:S text: 1114 shift:(-10,5)
 bar:1881 at: 1148 fontsize:S text: 1148 shift:(-10,5)
 bar:1901 at: 2204 fontsize:S text: 2204 shift:(-10,5)
 bar:1911 at: 2454 fontsize:S text: 2454 shift:(-10,5)
 bar:1921 at: 2624 fontsize:S text: 2624 shift:(-10,5)
 bar:1931 at: 2948 fontsize:S text: 2948 shift:(-10,5)
 bar:1936 at: 3482 fontsize:S text: 3482 shift:(-10,5)
 bar:1951 at: 4458 fontsize:S text: 4458 shift:(-10,5)
 bar:1961 at: 4811 fontsize:S text: 4811 shift:(-10,5)
 bar:1971 at: 4383 fontsize:S text: 4383 shift:(-10,5)
 bar:1981 at: 4790 fontsize:S text: 4790 shift:(-10,5)
 bar:1991 at: 5624 fontsize:S text: 5624 shift:(-10,5)
 bar:2001 at: 5725 fontsize:S text: 5725 shift:(-10,5)
 bar:2011 at: 6105 fontsize:S text: 6105 shift:(-10,5)
TextData=
 fontsize:S pos:(20,20)
 text:Ըստ ISTAT-ի տվյալների


## Ծանոթագրություններ

## Արտաքին հղումներ
* http://www.casteltermini.info 
 

Կատեգորիա:Իտալիայի բնակավայրեր
Արագիլները (հեքիաթ)

**Արագիլները** (), դանիացի հեքիաթագիր Հանս Քրիստիան Անդերսենի հեքիաթը։ Գրվել է 1839 թվականին։

## Սյուժե
Հեքիաթը պատմում է արագիլների ընտանիքի մասին. ընտանիքում ապրում էին հայր արագիլը, մայր արագիլը և նրանց չորս ճուտիկները։ Բակում խաղացող երեխաներից ամենաչարաճճին մի օր սկսում է արագիլների մասին մի երգ երգել, իսկ մյուսները ձայնակցում էին նրան։ Արագիլի ձագերը լսելով երգը, վախենում են և սկսում ճվճվալ։ Մայր արագիլը փորձում էր ամեն կերպ հանգստացնել նրանց։ Երեխաներից միայն Պետերը չէր երգում, որովհետև չէր ուզում բարկացնել թռչուններին։ Մայր արագիլը իր ձագերին բացատրում է, թե ինչքան լավ կլինի, եթե նրանք թռչել սովորեն և հորդորում է չվախենալ երեխաների երգերից։ Մի օր էլ ճտերը սկսում են թռչել սովորել։ Երեք օր անց նրանք արդեն կարողանում էին թռչել, բայց ոչ շատ հեռու։ Իսկ որոշ ժամանակ անց նրանք արդեն շատ թեթև ու գեղեցիկ էին թռչում։ Աշնանը փոքրիկ արագիլները այնքան լավ էին թռչում, որ նրանք կարող էին մրցանակ ընտրել իրենց համար։ Արագիլները որոշում են քույրիկներ և եղբայրներ նվիրել խելոք երեխաներին, իսկ ամենաչար երեխային նվեր են տանում շատ խորը քնած փոքրիկի, որը երբեք չէր արթնանալու։

Մայր արագիլ
* Հայր արագիլ
* Ձագուկ արագիլներ
* Չար երեխաներ
* Պետեր (բարի երեխա)

## Ծանոթագրություններ

## Արտաքին հղումներ
* Արագիլները

Կատեգորիա:Հանս Քրիստիան Անդերսենի հեքիաթներ
Կատեգորիա:1839 գրքեր
Կոնգուր

**Կոնգուր** (, «դարչնագույն լեռ», , ), լեռնային զանգված չինական Պամիրա մասում, որը գտնվում է Սինցզյան-Ույգուրական ինքնավար շրջանի տարածքում։ Վերին Կոնգուր (7649 մետր), Կոնգուրտյուբե (7530 մետր), Մուզթագ-Աթա (7546 մետր), Կոնգուրզմուզթագ լեռնաշղթայի բարձր գագաթները։

Կոնգուրը գտնվում է Մուզթագ-Աթա լեռների հյուսիսում և Կարակել լճի հյուսիս-արևելքում։ Մինչև 1900 թվականը այն եվրոպացիների համար բաց չի եղել։ Հետագայում կառուցվել է Կարակորումի խճուղին, որը կապել է Չինաստանը և Պակիստանը միմյանց, այդ պատճառով Կոնգուրը դարձել է ավելի մատչելի։ 1981 թվականի հուլիսի 5-ին Քրիս Բոնինգտոնի ղեկավարությամբ բրիտանական արշավախումբը կատարել է իր առաջին ճանապարհորդությունը դեպի Կոնգուր։ 1956 թվականին Ե. Ա. Բելեցկովի գլխավորությամբ խորհրդա-չինական արշավախումը նվաճել է Կոնգուրտյուբեն։ Գագաթների միջև եղած հեռավորությունը կազմել է 10 կիլոմետր։ 
Լեռների վերին մասը ծածկված է սառույցով։ Կունգուրի հյուսիսային լանջը սնուցում է կենտրոնական և արևելյան Կարայալյակ սառցադաշտի մասնաճյուղը։ Կոնգուրի հարավային լանջին է թափվում Չիմգեն սառցադաշտի կենտրոնական ճյուղը, իսկ արևելյան կողմից սնուցում է ստանում հյուսիսային մասնաճյուղը։ Կարայալյակի և Չիմգենի երկարությունը կազմում է համապատասխանաբար 18,3 կմ և 21,3 կմ, սակայն ունեն նաև առավել ցածր լեզուներ (2750 և 3080 մ)։ Երկու սառցադաշտերն ունեն ընդլայնված արոտավայրեր։ Այդ արոտավայրերում բավականին հաճախ հանդիպում են յուրդ հովիվները։
Կոնգուրի լանջերը առավելապես մերկ են, ստորին գոտում, հյուսիսում և hյուսիս-արևելքում գրեթե կա բուսականություն։ Հիմնականում աճում է լեռնային գիհ և չիչխան։

## Ծանոթագրություններ

## Արտաքին հղումներ
* Конгур в Энциклопедии живых приключений
* А. Лебедев. Конгур. История горы и не только русская…
* А. Лебедев. Видеофильм «Бросок на Конгур», 2007
* Mountain.ru
* Peakware.com 

Կատեգորիա:Չինաստանի լեռնագագաթներ
Հայկուհի Մինասյան

**Հայկուհի Մինասյան** (), հայ լրագրող, միջազգայնագետ, հասարակական գործիչ, «Զինվորի տուն» բարեգործական հասարակական կազմակերպության նախագահ, Զինվորի տուն վերականգնողական կենտրոնի տնօրեն։

## Կենսագրություն
Ծնվել է 1988 թվականին Երևանում, Հայկական ԽՍՀ։ «Զինվորի տուն» բարեգործական հասարակական կազմակերպության նախագահն է, «Զինվորի տուն» վերականգնողական կենտրոնի ղեկավարը։

### Կրթություն
Սովորել և ավարտել է Երևանի պետական համալսարանի միջազգային հարաբերությունների ֆակուլտետը։

### Աշխատանքային գործունեություն
Աշխատում է Լրատվական Ռադիո FM106.5-ում՝ որպես թողարկող խմբագիր։

## Ծանոթագրություններ

Կատեգորիա:1988 ծնունդներ
Կատեգորիա:Երևան քաղաքում ծնվածներ
Կատեգորիա:ԵՊՀ միջազգային հարաբերությունների ֆակուլտետի շրջանավարտներ
Կատեգորիա:Հայ լրագրողներ
Կատեգորիա:Հայ միջազգայնագետներ
Կատեգորիա:Հայ հասարակական գործիչներ
Կոնստանտին Մկրտչյան

**Կոնստանտին Մկրտչյան** (), աշխարհահռչակ ավիակոնստրուկտոր, ակադեմիկոս Ա. Յակովլևի կոնստրուկտորական բյուրոյում բարձրաթռիչ կործանիչների ստեղծման աշխատանքների ղեկավար։

## Կենսագրություն

Կոնստանտին Մկրտչյանը ծնվել է Շուշիում, 1907 թվականին մայիսի 29-ին, Կովկասում հանրահայտ ինժեներ Նիկիտա Մովսեսի Մկրտչյանի ընտանիքում։ Հոր մահից հետո, 1921 թվականին, ընտանիքի ծանր հոգսերը մնացել են ազգությամբ ռուս մոր` բժշկուհի Նադեժդա Գեորգիևնա Գորյուշկինայի վրա։ 
Կոնստանտին Մկրտչյանը 1930 թվականին ավարտել է Բաքվի պոլիտեխնիկական ինստիտուտի ջերմաէներգետիկայի ֆակուլտետը։ Նա որոշ ժամանակ ինժեներ է աշխատել Բաքվում, սակայն նրա հիմնական հետաքրքրությունն ավիացիան էր։ 1936 թվականին նա ընդունվում է Բաքվի օդաչուական դպրոցը, իսկ 1938 թվականին դարձել է Սևաստոպոլի ռազմածովային ավիացիայի կուրսանտ-օդաչու, իսկ 1941 թվականին՝ ինժեներ։ Որպես փորձարկող-օդաչու աշխատանքի է անցել Լենինգրադում։ 1943 թվականի սկզբին Կ.Մկրտչյանը տեղափոխվում է Մոսկվա` որպես քաղաքացիական ավիացիայի օդաչուահետազոտական ինժեներ-օդաչու և գլխավոր կոնստրուկտոր, որտեղ անմիջապես ակտիվ կերպով ընդգրկվում է խորհրդային ինքնաթիռաշինարարության գործին։

## Ռազմական կարիերա

1941-1945 թվականներին Հայրենական մեծ պատերազմի առաջին տարիներին կարևորագույն դերակատարում է ունեցել խորհրդային հակաօդային պաշտպանության կազմակերպման գործում։

Շուշեցի Կոնստանտին Նիկիտայի Մկրտչյանը կարևոր դերակատարում ունեցավ Ա.Յակովլևի կոնստրուկտորական բյուրոյի կողմից միջին բարձրության Յակ-9 և սիրիական կործանիչների արդիականացման գործում։

## Հայրենական մեծ պատերազմից հետո

Հայրենական մեծ պատերազմից հետո, 1946 թվականին Կոնստանտին Մկրտչյանը աշխատանքի է անցել Մոսկվայի էլեկտրամեխանիկայի համամիութենական գիտա-հետախուզական ինստիտուտում, որի այն ժամանակվա տնօրենն էր Արցախի Ծմակահող գյուղացի սոցիալիստական աշխատանքի հերոս, ԽՍՀՄ Լենինյան և պետական մրցանակների դափնեկիր, ակադեմիկոս Անդրանիկ Ղևոնդի Իոսիֆյանը։ Երկար տարիներ Կոնստանտին Մկրտչյանը ղեկավարել է Իստրա քաղաքի այդ գիտահետազոտական ինստիտուտի մասնաճյուղի լաբորատորիան, ապա դարձել այդ մասնաճյուղի տնօրենը։
Կ.Մկրտչյանը 1943 թվականին պաշտպանել է թեկնածուական ատենախոսություն և ստացել ավագ գիտական աշխատողի գիտական կոչում։ Նա ուներ 10 գիտական աշխատություն և ստացել էր 18 գյուտի հեղինակային վկայագիր։
Ականավոր արցախցի Կոնստանտին Նիկիտայի Մկրտչյանը վախճանվել է 1984 թվականին 77 տարեկան հասակում։ Թաղված է  Մոսկվայում։

## Ծանոթագրություններ

Կատեգորիա:1907 ծնունդներ
Կատեգորիա:Մայիսի 29 ծնունդներ
Կատեգորիա:Շուշի քաղաքում ծնվածներ
Կատեգորիա:Խորհրդային ավիակոնստրուկտորներ
Կատեգորիա:Հայ ավիակոնստրուկտորներ
Ճարտարապետ Կուլիկովի տուն (Նովոչերկասկ)

**Ճարտարապետ Վասիլի Նիկոլաևիչ Կուլիկովի տուն** (), հուշարձան և մշակութային ժառանգության օբյեկտ Ռուսաստանի Դաշնության Ռոստովի մարզի Նովոչերկասկ քաղաքում։ Գտնվում է Լուսավորության փողոց, տուն 139 հասցեով։

## Նկարագրություն
XX դարի սկզբին Նովոչերկասկ քաղաքում կառուցվել է տուն, որի սեփականատերը դարձել է ճարտարապետ Վասիլի Նիկոլաևիչ Կուլիկովը։ Այն ժամանակ որպես տան հասցե նշվում էր Նիկոլայի պողոտան։

Տունը կառուցելու ժամանակ օգտագործված հիմնական նյութն աղյուսն էր։ Շինության ճարտարապետական դիմագծի հիմնական առանձնահատկությունը դարձան մեծ պատուհանները, որոնք շրջանակված են որմնասյուներով։ Նրանք ավարտվում են խոյազարդերով բարդ քիվով։ Երեսկալների ներքևի հատվածն ավարտվում է նախշազարդ հախճասալիկային շերտերով։ Հախճասալիկները, որոնք ունեն ձիթապտղային կանաչ գույն, նկատվում են պատերի քիվերի ավարտին։ Նրանք հերթագայվում են ուղղանկյունաձև զանգվածեղ ատամնաշարերի հետ։ Բուսական նախշի շերտը շրջապատում է վերնահարկի պատշգամբը։ Ճաղավանդակով քարե պարիսպը կատարված է տան միասնական դիզայնի ոճով։ Ճարտարապետական տարրերի այս մասն աստիճանաբար քանդվում է։

1906 թվականին Վասիլի Նիկոլաևիչ Կուլիկովը թույլտվություն է ստացել գեղարվեստի ակադեմիայից և սեփական տանը կազմակերպել է նկարչական դասարան։ Այս վայրն աստիճանաբար դարձել է քաղաքի մշակութային կենտրոններից մեկը։

1992 թվականից շենքն ընդգրկված է ճարտարապետական հուշարձանների և մշակութային ժառանգության օբյեկտների ցանկում։

## Պատկերասրահ

Жилой дом архитектора В.Н. Куликова - вход.JPG|мини|Տան դուռը
Жилой дом архитектора В.Н. Куликова - мансарда.JPG|мини|Վերնահարկը
Жилой дом архитектора В.Н. Куликова.JPG|мини|Շենքի ընդհանուր տեսքը


## Ծանոթագրություններ

Կատեգորիա:Նովոչերկասկի շենքեր և կառույցներ
Կատեգորիա:Ռուսաստանի մշակութային ժառանգություն
Թոլգա Սարըթաշ

**Թոլգա Սարըթաշ** (, ), թուրք դերասան։ Նկարահանվել է «Երդում» հեռուստասերիալում, որը ցուցադրվել է թուրքական Star TV-ով։

## Մանկություն
Թոլգա Սարըթաշը ծնվել է 1991 թվականի մայիսի 30-ին Ստամբուլում։ Մանկուց Թոլգան հետաքրքրվել է երաժշտությամբ։ Հարցազրույցներից մեկում Թոլգան նշել է, որ եթե չդառնար դերասան, զբաղվելու էր երաժշտությամբ։ Դեռ դպրոցական տարիքում սովորել է նվագել կիթառ։ Դեռահաս տարիքում մասնակցել է մի քանի խմբերի համերգների՝ ներառված լինելով երաժշտական խմբերի կազմում։

## Կարիերա
Մինչև ֆիլմերում և սերիալներում նկարահանվելը, Թոլգա Սարըթաշը խաղացել է թատրոնում։ Կինեմատոգրաֆիայում նրա կարիերան սկսվել է 2006 թվականին։ Նկարահանվելով երկրորդական մի քանի դերերում, նրան հրավիրել են նկարահանվելու Հոյակապ դար հեռուստասերիալում, որտեղ նա պետք է մարմնավորեր Շեհզադե Ջիհանգիրի դերը։ Վերջինս հեռուստասերիալի առանցքային դերերից մեկն էր։ Նրա խաղընկերները դարձան հայտնի թուրք դերասաններ Հալիտ Էրգենչը, Մերյեմ Ուզերլին, Մեհմեդ Գյունսյուրը, Նուր Ֆեթթահօղլուն, Էնգին Օզթյուրքը, Նեբահաթ Չեհրեն, Օքան Յալաբիքը և ուրիշներ։ Հեռուստասերիալը մեծ հեղինակություն ուներ ոչ միայն Թուրքիայում, այլ նաև ողջ աշխարհում։ Հեռուստասերիալում Թոլգան նկարահանվել է 2013- 2014 թվականներին։ Մինչ այդ նա նկարահանվել էր «Սև ամպ» և «Միայնակ ամրոցում» ֆիլմերում։ Հեռուստասերիալում նկարահանվելուց հետո նա մի շարք առաջարկներ է ստացել թուրք տարբեր ռեժիսորներից։ Դրանցից մեկը «Գյունեշի դուստրերը» հեռուստասերիալն էր, որը մեծ հեղինակություն բերեց դերասանին։ Դրանից հետո նա նկարահանվել է նաև «Մեծ արտաքսում» հեռուստասերիալում և «Իմ անունն է Գյուլչեթե» մելոդրամայում։ Նկարահանվել է «Երդում» հեռուստասերիալում, որը ցուցադրվել է թուրքական Star TV-ով։

## Ծանոթագրություններ

Կատեգորիա:21-րդ դարի թուրք դերասաններ
Կատեգորիա:Թուրք դերասաններ
Կատեգորիա:Թուրք հեռուստադերասաններ
Կատեգորիա:Թուրք մոդելներ
Կատեգորիա:Ոսկե թիթեռ մրցանակի դափնեկիրներ
Կատեգորիա:Ստամբուլում ծնված դերասաններ
Էնգին Աքյուրեք

**Էնգին Աքյուրեք** (, ), թուրք դերասան։

## Կենսագրություն
Էնգին Աքյուրեքը ծնվել է 1981 թվականի հոկտեմբերի 12-ին Անկարայում։ Նրա հայրը եղել է կառավարության աշխատակից, իսկ մայրը՝ տնային տնտեսուհի։ Ունի կրտսեր եղբայր։ 2002 թվականին Աքյուրեքը ավարտել է Անկարայի համալսարանի պատմության ֆակուլտետը։ 2004 թվականին մասնակցել է «Թուրքիայի աստղերը» () հեռուստամրցույթին։ 2004- 2007 թվականներին նկարահանվել է «Օտարերկրացի փեսացուն» հեռուստասերիալում, որի ռեժիսորներն են եղել Յաղմուր Թայլանը և Դուրուլ Թայլանը։ 2006 թվականին նկարահանվել է Զեքի Դեմիրքուբուզի «Ճակատագիր» ֆիլմում։ Դրանից հետո մարմնավորել է մի քանի դերեր ինչպես կինոյում, այնպել էլ հեռուստասերիալներում։ 2010- 2012 թվականներին նկարահանվել է «Ո՞րն է Ֆաթմագյուլի հանցանքը» հեռուստասերիալում, ոչը ցուցադրվել է Kanal D հեռուստաընկերության եթերում։ 2014 թվականին նկարահանվել է «Կեղտոտ փողեր և սեր» հեռուստասերիալում՝ մարմնավորելով Օմերի դերը։ Հեռուստասերիալը ցուցադրվել է ATV հեռուստաընկերության եթերում։ «Դրամա ժանրի արտասահմանյան ֆիլմերի Սեուլի կինոփառատոնում» Օմերի դերի համար արժանացել է «տարվա լավագույն դերասան» մրցանակին։ 2015 թվականին նոմինացվել է Էմմի կինոմրցանակի՝ «լավագույն դերասան անվանակարգում»։

## Ծանոթագրություններ

Կատեգորիա:Անկարայի համալսարանի շրջանավարտներ
Կատեգորիա:Անձինք Անկարայից
Կատեգորիա:Թուրք դերասաններ
Կատեգորիա:Թուրք կինոդերասաններ
Կատեգորիա:Թուրք հեռուստադերասաններ
Կատեգորիա:Թուրք մոդելներ
Մենֆի

**Մենֆի** (), կոմունա Իտալիայում, Սիցիլիա մարզի Ագրիջենտո գավառում։ Գտնվում է Պալերմոյից 70 կմ հարավ-արևմուտք և Ագրիջենտոյից 70 կմ հյուսիս-արևմուտք։

Բնակչությունը կազմում է 12543 մարդ (2016 թ.), բնակչության խտությունը կազմում է 110,43 մարդ/կմ²։ Զբաղեցնում է 113,2 կմ² մակերես տարածք։ Փոստային ինդեքսն է՝ 92013։ Հեռախոսային կոդը՝ 0925։

Բնակավայրի հովանավորը սուրբ Անտոնիոսն է։ Բնակավայրի տոնը նշվում է հունիսի 13-ին։

## Ժողովրդագրություն
Բնակչության աճը

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:15000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
 bar:2011 text:2011
PlotData=
 color:barra width:20 align:left
 bar:1861 from:0 till: 9982
 bar:1871 from:0 till: 9557
 bar:1881 from:0 till: 10096
 bar:1901 from:0 till: 10888
 bar:1911 from:0 till: 13106
 bar:1921 from:0 till: 11317
 bar:1931 from:0 till: 10335
 bar:1936 from:0 till: 10879
 bar:1951 from:0 till: 11607
 bar:1961 from:0 till: 12492
 bar:1971 from:0 till: 12751
 bar:1981 from:0 till: 13150
 bar:1991 from:0 till: 13251
 bar:2001 from:0 till: 12783
 bar:2011 from:0 till: 12711
PlotData=
 bar:1861 at: 9982 fontsize:S text: 9982 shift:(-8,5)
 bar:1871 at: 9557 fontsize:S text: 9557 shift:(-10,5)
 bar:1881 at: 10096 fontsize:S text: 10096 shift:(-10,5)
 bar:1901 at: 10888 fontsize:S text: 10888 shift:(-10,5)
 bar:1911 at: 13106 fontsize:S text: 13106 shift:(-10,5)
 bar:1921 at: 11317 fontsize:S text: 11317 shift:(-10,5)
 bar:1931 at: 10335 fontsize:S text: 10335 shift:(-10,5)
 bar:1936 at: 10879 fontsize:S text: 10879 shift:(-10,5)
 bar:1951 at: 11607 fontsize:S text: 11607 shift:(-10,5)
 bar:1961 at: 12492 fontsize:S text: 12492 shift:(-16,5)
 bar:1971 at: 12751 fontsize:S text: 12751 shift:(-14,5)
 bar:1981 at: 13150 fontsize:S text: 13150 shift:(-12,5)
 bar:1991 at: 13251 fontsize:S text: 13251 shift:(-10,5)
 bar:2001 at: 12783 fontsize:S text: 12783 shift:(-14,5)
 bar:2011 at: 12711 fontsize:S text: 12711 shift:(-10,5)
TextData=
 fontsize:S pos:(20,20)
 text:Ըստ ISTAT-ի տվյալների


## Քույր քաղաքներ
* Կանելի, Իտալիա, 1997 թվականից
* Չիվիլկոյ, Արգենտինա, 1999 թվականից
* Էթլինգեն, Գերմանիա, 2004 թվականից

## Ծանոթագրություններ

Կատեգորիա:Իտալիայի բնակավայրեր
Մարի Դյումորա

**Մարի Դյումորա** (, ), ֆրանսիացի ռեժիսոր, սցենարիստ, օպերատոր։

## Գործունեություն
Նախքան սցենարիստ աշխատելը Մարի Դյումորան ուսումնասիրել է  փիլիսոփայություն և ժամանակակից գրականություն։ Առաջին կատակերգական վավերագրական ֆիլմը նկարահանել է ավազափոսում բահերի ու դույլերի հետ կապված մանր ողբերգությունների մասին, երկրորդ ֆիլմը՝ փոքրիկ  գրասենյակում, որտեղ ծնվելուց հետո լքված մարդիկ գալիս էին բացահայտելու իրենց անցյալը։

Դյումորայի առաջին եռապատումը խնամակալության հանձնված ինը, ապա` տասնհինգ տարեկան երեխաների մասին է, հաջորդ ֆիլմը  փայտագործության ամառային դասընթացի վկայականը ձախողած տղաների մասին։

Դյումորայի «Բելինդա» ֆիլմը 2017 թվականին ներկայացվել է Ոսկե ծիրան կինոփառատոնի «Վավերագրական ֆիլմերի մրցույթ» ծրագրում։

## Ֆիլմեր

## Մրցանակներ
* Մրցանակ լավագույն վավերագրական ֆիլմի համար, Մարսելի միջազգային կինոփառատոն, 1999 
* Cinéma du Réel միջազգային կինոփառատոնի մրցանակ, Փարիզ, 2011

## Ծանոթագրություններ

## Արտաքին հղումներ
* Մարի Դյումորան imdb.com կայքում

Կատեգորիա:Ֆրանսիացի ռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի օպերատորներ
Վալերի Բելոուսով

**Վալերի Կոստանտինովիչ Բելոուսով** ( ), խորհրդային հոկեիստ և ռուսական հոկեյի մարզիչ։
Միջազգային կարգի հոկեյի վարպետ (1976), Ռուսաստանի վաստակավոր մարզիչ (1992), Չելյաբինսկի պատվավոր քաղաքացի (2012 թ.):
Հանդես էր եկել «Կեդր» 1964-1967, «Սպուտնիկ» 1967-1971, «Տրակտոր» (Չելյաբինսկ) 1971-1982 թիմերում։ 1982-1984 թվականներին  դարձել է Ճապոնիայի թիմի մարզիչ, եռակի չեմպիոն Ճապոնիայի «Մետալուրգ» (Չելյաբինսկ) 1984—1985, «Օդզի Իգլզ» թիմի կազմում։ «Տրակտոր» թիմի կազմում անցկացրել է 418 խաղ, վաստակելով 221 գոլ։ Չելյաբինսկի հոկեյի պատմության մեջ լավագույն դիպուկահարն է։

ԽՍՀՄ հավաքականի կազմում անցկացրել է 8 խաղ, խփելով 1 գոլ։ 1976 թվականին մասնակցում է Կանադայի գավաթի խաղարկությանը։ Մտնում է Վսերովոլոդ Բաբրովսկու հոկեյի ռմբարկուների ակումբի կազմի մեջ։

Ավարտել է Ուրալի պետական ֆիզիկական կուլտուրայի համալսարանը։
  
## Կենսագրություն
1985 թվականին Վալերի Բելոուսովը հայտնվել է Մագնիտոգորսկում։ Տեղի «Մետալուրգ» ակումբն այդ ժամանակ երեք տարի անընդմեջ մասնակցել է երկրորդ լիգայի զոնալային մրցաշարին։ Երկրորդ լիգայի զոնալային մրցաշարին «Մետալուրգը» անվերապահորեն հաղթեց, իսկ երկրորդի սկզբում ամրապնդեց առավելությունը, իսկ Եկատերինբուրգի երեք մենամարտում «ՍԿԱ» ակումբը հասավ մեկ հաղթանակի և երկու անգամ ոչ ոքի խաղաց։

Մի քանի տարի անց, մարզիչների ուսումնարանում սովորելուց հետո վերադարձել է արդեն որպես Չելյաբինսկի «Տրակտոր» ակումբի հիմնադիր, որը նրա ղեկավարությամբ ազգային չեմպիոնատում արժանանում է երկու բռոնզի։ 1995 թվականին Բելոուսովը վերադարձրեց «Մետալուրգի» իր օգնական Վալերի Պոստնիկովին։ 1996 թվականի հոկտեմբերի 26-ին Վալերի Բելոուսովը իր օգնականին տվեց գլխավոր մարզիչի պաշտոնը։

2005 թվականին «Տրակտոր» ակումբը Մագնոտոգորսկում ստանում է Եվրոպայի մրցաշարի գավաթը։ 2006 թվականի մրցաշրջանում «Ավանգարդ» ակումբը զիջում է Դեյվի Քինգի «Մագնետկա» ակումբին, բայց եզրափակչում արդեն թուլացած «Յաստրեբ» ակումբը պարտվում է «Ակ Բարսելոնա»-ին 0-3 հաշվով։ Հաջորդ մրցաշրջանում «Ավանգարդ» ակումբը կանոնավոր մրցաշրջանն ավարտեց 2-րդ տեղով, բայց նույն փուլի կիսաեզրափակչում  Մագնոտոգորսկում «Թրայլեր» ակումբը հաղթում է Բելոուսովին։

2008 թվականի ամռանը Բելոուսովը վերադառնում է Մագնոտոգորսկ և զբաղեցնում է «Մետալուրգ» ակումբի գլխավոր մարզիչի պաշտոնը։
2013 թվականի դեկտեմբերի 14-ին Բելոուսովը ընդգրկվել է Ռուսաստանի ազգային հավաքականի հոկեյի մարզչական շտաբում։

Մահացել է 2015 թվականի ապրիլի 16-ին սիրտ-թոքային անբավարարությունից։

Հանգամանքների բերումով 2015 թվականի ապրիլի 21-ին վերադառնալիս Աշա քաղաքից՝ որտեղ տեղի էր ունենում Վալերի Բելոուսովի հուղարկավորությունը, վթարի է ենթարկվում մեկ այլ հոկեյիստ և մարզիչ Սերգեյ Միխալյովը։

## Մարզիչ
* 1987—1990  Տրակտոր (Չելյաբինսկ) — ասիստենտ
* 1990—1995  /  Տրակտոր (Չելյաբինսկ) — գլխավոր մարզիչ
* 1995—1996  Մետալուրգ (Մագնիտոգորսկ) —  թիմի մարզիչ
* 1996—2003  Մետալուրգ (Մագնիտոգորսկ) — գլխավոր մարզիչ
* 09.2003—10.2003  Տրակտոր (Չելյաբինսկ) — մարզիչ-խորհրդատու
* 10.2003—12.2007  Ավանգարդ (Օմսկ) — գլխավոր մարզիչ
* 2008—2010  Մետալուրգ (Մագնիտոգորսկ) — գլխավոր մարզիչ
* 2010—2014  Տրակտոր (Չելյաբինսկ)  — գլխավոր մարզիչ
## Ծանոթագրություններ

## Արտաքին հղումներ
* Досье на www.sports.ru
* Досье в Энциклопедии «Челябинск»
Խիբուլա

«**Խիբուլա**» (), 2016 թվականին 42film, Alamdary Films, Arizona Films ընկերությունների և ռեժիսոր Գիորգի Օվաշվիլիի նկարահանած վրացական ֆիլմ։

Ֆիլմի բյուջեն կազմել է 1 525 011 եվրո։ 2011 թվականին ֆիլմը ներկայացվել է Կաննի կինոփառատոնում, 2017 թվականին՝ «Ոսկե ծիրան» միջազգային կինոփառատոնի «Խաղարկային ֆիլմերի մրցույթ» ծրագրում։

## Սյուժե
Պատերազմից պառակտված երկրի նախագահական պալատը ընկնում է ապստամբ ուժերի ձեռքը։ Փախչող նախագահին ուղեկցում են վարչապետն ու չորս թիկնապահները։ Նրանք նախագահին խորհուրդ են տալիս գնալ այլ երկիր, բայց նախագահը հրաժարվում է հեռանալ իր ժողովրդից։ Նա ցանկանում է հասնել թագավորական զորքերին, որոնք, ըստ բամբասանքների, սպասում եմ հեռավոր Խիբուլա գյուղում։ Ուղևորությունը դժվար է. սառեցնող ցրտի միջով ոտքով անցնում են լեռնային վայրերով։ Թշնամու անտեսանելի ուժերը հետապնդում են նախագահին՝ համոզված, որ նախագահը գիտի, որ իրենք հետապնդում են նրան։ Խիբուլայում թագավորական զորքերի ոչ մի նշան չկա։ Նախագահը սկսում է կասկածել վարչապետի և թիկնապահների հավատարմությանը։ Ֆիզիկական ճամփորդությունը դառնում է հոգևոր ճամփորդություն դեպի մի նպատակ, որն անհայտ է այն մարդկանց համար, որոնք երդվել են պաշտպանել նրան։ Նրա պաշտպանների դերը դառնում է անհասկանալի. արդյոք նրանք հետևում են նախագահին՝ պաշտպանելով նրան թշնամու ուժերից կամ իրենից։ Նախագահը բարձրանում է լեռներ՝ հետապնդվելով իր ընկերների և թշնամիների կողմից։

## Դերեր
* Հոսեյն Մահջուբ
* Քիշվարդ Մանվելիշվիլի
* Զուրաբ Անթելավա
* Նոդար Ձիձիգուրի
* Գալոբա Գամբարով

## Նկարահանող խումբ
* Պրոդյուսեր (ներ)՝ Գիորգի Օվաշվիլի, Այքե Գորեչկա, Գիյոմ դը Սեյ, Քրիստոֆ Կուկուլա
* Ռեժիսոր՝ Գիորգի Օվաշվիլի
* Սցենարի հեղինակ (ներ)՝ Գիորգի Օվաշվիլի, Ռուլոֆ Յան Մինեբո
* Օպերատոր՝ Էնրիկո Լուչիդի
* Երաժշտությունը՝ Իոսիֆ Բարդանաշվիլի
* Հնչյունային ձևավորող՝ Սեբաստիան Շմիդտ
* Մոնտաժող՝ Սուն-մին Կիմ

## Ծանոթագրություններ

## Արտաքին հղումներ
* 

Կատեգորիա:2016 ֆիլմեր
Կատեգորիա:2017 դրամա ֆիլմեր
Կատեգորիա:2017 ֆիլմեր
Կատեգորիա:Գիորգի Օվաշվիլու ֆիլմեր
Կատեգորիա:Վրացական ֆիլմեր
Կատեգորիա:Վրացերեն ֆիլմեր
Կատեգորիա:2010-ականների վրացերեն ֆիլմեր
Մոհամադ Ռասուլոֆ

**Մոհամադ Ռասուլոֆ** (, ), իրանցի անկախ կինոռեժիսոր, սցենարիստ, պրոդյուսեր։ Բազմաթիվ կինոփառատոների և մասնագիտական կինոմրցանակների դափնեկիր։

## Կենսագրություն
Մոհամադ Ռասուլոֆը ծնվել է 1972 թվականին Իրանի  Շիրազ քաղաքում։ Ինը տարեկանում խաղացել է Շիրազի թատրոնում։ Թեհրանում ուսանել է սոցիոլոգիա։ Ապրում և ստեղծագործում է Թեհրանում և Համբուրգում։

Մոհամադ Ռասուլոֆի առաջին լիամետրաժ գեղարվեստական ֆիլմը՝ «Աղջանուղջ» (Gagooman), թողարկվել է 2002 թվականին և արժանացել է «Բյուրեղապակյա Սիմուրգ» մրցանակի՝ որպես Թեհրանի 2003 թվականի «Ֆաջր» կինոփառատոնի լավագույն ֆիլմ։ Երկրորդ ֆիլմը՝ «Երկաթյա կղզին» (Jazire-ye ahani), նկարահանվել է 2005 թվականին։

2010 թվականին Մոհամադ Ռասուլոֆը ձերբակալվել է նկարահանման հրապարակում և մեղադրվել առանց թույլտվության նկարահանումների համար։ Իրանական իշխանությունների կողմից դատապարտվել է վեց տարվա ազատազրկման։ Պատիժը կրճատվել է մինչև մեկ տարի և ազատ է արձակվել գրավի դիմաց։

2011 թվականին Մոհամադ Ռասուլոֆի «Մնաս բարով» ֆիլմն (2011) ընդգրկվել է Կաննի միջազգային կինոփառատոնի ծրագրում, ինչի շնորհիվ  Ռասուլոֆի՝ երկրից դուրս գալու արգելքը հանվել է։ 2013 թվականին «Ձեռագրերը չեն այրվում» ֆիլմից (2013) և Կաննի 66-րդ միջազգային կինոփառատոնում դրա ցուցադրությունից հետո Թեհրանի օդանավակայնում առգրավվել են նրա անձնագիրն ու անձնական իրերը։ Ռասուլոֆը գրավի դիմաց  ազատ է արձակվել։

## Մրցանակներ
2013 թվականին Թելուրայդի 40-րդ կինոփառատոնում Արծաթե մեդալ է շնորհվել Մոհամադ Ռասուլոֆին, Քոեն եղբայրներին և Ռոբերտ  Ռեդֆորդին։

## Ֆիլմեր
* Աղջամուղջ (2002, վավերագրական)
* Երկաթե կղզին (2005)
* Ճերմակ մարգագետինները (2009)
* Մնաս բարով (2011)
* Ձեռագրերը չեն այրվում (2013)
* Անկաշառը (2017)

## Ծանոթագրություններ

## Արտաքին հղումներ
* 

Կատեգորիա:Իրանցի կինոռեժիսորներ
Կատեգորիա:Իրանցի պրոդյուսերներ
Կատեգորիա:Իրանցի ռեժիսորներ
Կատեգորիա:Իրանցի սցենարիստներ
Ատամանի տուն (Նովոչերկասկ)

**Ատամանի տուն** (), մշակութային ժառանգության օբյեկտ և XX դարի սկզբի ճարտարապետության հուշարձան Ռուսաստանի Դաշնության Ռոստովի մարզի Նովոչերկասկ քաղաքում։ Գտնվում է հետևյալ հասցեով` Մոսկովյան փողոց, տուն 49։

## Նկարագրություն
Տունը կառուցվել է 1907 թվականին։ 1915 թվականի տեղեկատու փաստաթղթերում այդ շենքը նշվում է որպես «Ատամանի տուն»։ Թեև Ատամանների պալատը քաղաքում պաշտոնական նստավայր էր, որտեղ ատամաններն անցկացնում էին շատ ժամանակ, սակայն անհրաժեշտ էր նաև շենք` անձնական կարիքների համար։ Նման կառույց էր Մոսկովյան փողոց, 49 հասցեի ատամանի տունը։
մինի|ձախից|Հուշատախտակ շենքի ճակատին
Տունը կառուցվել է մոդեռն ոճով։ Նախագծի հեղինակը ճակատը ձևավորելու համար օգտագործել է նախշային ներդրումներ և եզրակալումներ։ Շքամուտքը շեղված է կենտրոնական առանցքից։ Այն ներկայացված է կոպտատաշ քարից կառուցված պատուհանով կամարի տեսքով, կողքերին նուրբ բուսական հյուսվածքի տեսքով զարդանախշ է։ Շքամուտքն ավարտվում է ատտիկոս ունեցող լայն քիվով։ Տան ձախ և աջ կողմերում տարբեր քանակությամբ պատուհաններ են, որոնք զարդարված են հյուսված նախշերով։ Տունը զարդարում է երկաթե ծածկը, իսկ դարպասները ատամանի տունը բաժանում են Կիրյունինի տնից։

Տան շինարարության ժամանակ տարածքում ստեղծվել է տարբեր ոճի երկու դարպաս։ Առաջին դեպքում օգտագործվել են հորիզոնական և ուղղահայաց գծեր, երկրորդ դեպքում կիրառվել են կորագիծ ուրվագծեր։ Երկրորդ համաշխարհային պատերազմի ավարտից հետո` 1940-ական թվականներին, այդ տանը գտնվում էր Նովոչերկասկի կայազորի պետի բնակարանը։ Այդ տանն ապրել են Ռուսաստանի քաղաքացիական պատերազմի հերոսներ Եպիֆան Կոֆտյուխը և Ստեպան Վոստրեցովը։

1992 թվականից տունը համարվում է ճարտարապետական հուշարձան ու մշակութային ժառանգության օբյեկտ և պաշտպանվում է օրենքով։

XXI դարում այդ շենքում գործում է մանկապարտեզ։

## Ծանոթագրություններ

Կատեգորիա:Նովոչերկասկի շենքեր և կառույցներ
Կատեգորիա:Ռուսաստանի մշակութային ժառանգություն
Ռակալմուտո

**Ռակալմուտո** (, ), կոմունա Իտալիայում, Սիցիլիա մարզի Ագրիջենտո գավառում։

Բնակչությունը կազմում է 8222 մարդ (2016 թ.), բնակչության խտությունը կազմում է 120,73 մարդ/կմ²։ Զբաղեցնում է 68,1 կմ² մակերես տարածք։ Փոստային ինդեքսն է՝ 92020։ Հեռախոսային կոդը՝ 0922։

Բնակավայրի հովանավորը սուրբ Ռոզալիան է։ Բնակավայրի տոնը նշվում է սեպտեմբերի 4-ին։

Կոմունայում զարգացած է գյուղատնտեսությունը։ Մշակում են ցորեն, ձիթապտուղ, արտադրում են գինի։ Նախկինում նաև զարգացած էր հանքերից ծծմբի և աղի արտահանումը։

## Ժողովրդագրություն
Բնակչության աճը

Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)
 id:barra value:rgb(0.6,0.8,0.6)
ImageSize = width:455 height:373
PlotArea = left:50 bottom:50 top:30 right:30
DateFormat = x.y
Period = from:0 till:20000
TimeAxis = orientation:vertical
AlignBars = justify
ScaleMajor = gridcolor:darkgrey increment:5000 start:0
ScaleMinor = gridcolor:lightgrey increment:1000 start:0
BackgroundColors = canvas:sfondo
BarData=
 bar:1861 text:1861
 bar:1871 text:1871
 bar:1881 text:1881
 bar:1901 text:1901
 bar:1911 text:1911
 bar:1921 text:1921
 bar:1931 text:1931
 bar:1936 text:1936
 bar:1951 text:1951
 bar:1961 text:1961
 bar:1971 text:1971
 bar:1981 text:1981
 bar:1991 text:1991
 bar:2001 text:2001
 bar:2011 text:2011
PlotData=
 color:barra width:20 align:left
 bar:1861 from:0 till: 10639
 bar:1871 from:0 till: 11098
 bar:1881 from:0 till: 13434
 bar:1901 from:0 till: 16028
 bar:1911 from:0 till: 14398
 bar:1921 from:0 till: 13045
 bar:1931 from:0 till: 14044
 bar:1936 from:0 till: 13061
 bar:1951 from:0 till: 12623
 bar:1961 from:0 till: 11293
 bar:1971 from:0 till: 10231
 bar:1981 from:0 till: 10255
 bar:1991 from:0 till: 10752
 bar:2001 from:0 till: 10051
 bar:2011 from:0 till: 8345
PlotData=
 bar:1861 at: 10639 fontsize:S text: 10639 shift:(-8,5)
 bar:1871 at: 11098 fontsize:S text: 11098 shift:(-10,5)
 bar:1881 at: 13434 fontsize:S text: 13434 shift:(-10,5)
 bar:1901 at: 16028 fontsize:S text: 16028 shift:(-10,5)
 bar:1911 at: 14398 fontsize:S text: 14398 shift:(-10,5)
 bar:1921 at: 13045 fontsize:S text: 13045 shift:(-10,5)
 bar:1931 at: 14044 fontsize:S text: 14044 shift:(-10,5)
 bar:1936 at: 13061 fontsize:S text: 13061 shift:(-10,5)
 bar:1951 at: 12623 fontsize:S text: 12623 shift:(-10,5)
 bar:1961 at: 11293 fontsize:S text: 11293 shift:(-10,5)
 bar:1971 at: 10231 fontsize:S text: 10231 shift:(-16,5)
 bar:1981 at: 10255 fontsize:S text: 10255 shift:(-10,5)
 bar:1991 at: 10752 fontsize:S text: 10752 shift:(-10,5)
 bar:2001 at: 10051 fontsize:S text: 10051 shift:(-10,5)
 bar:2011 at: 8345 fontsize:S text: 8345 shift:(-10,5)
TextData=
 fontsize:S pos:(20,20)
 text:Ըստ ISTAT-ի տվյալների


## Անվանի մարդիկ
Ռակալմուտոյում է ծնվել հայտնի սիցիլիացի գրող Լեոնարդա Շաշան։

## Ծանոթագրություններ

Կատեգորիա:1038 թվականին հիմնադրված բնակավայրեր
Կատեգորիա:Իտալիայի բնակավայրեր